**EGYÜTTMŰKÖDÉSI MEGÁLLAPODÁS**

**1. PREAMBULUM**

A Fővárosi Szociális Közalapítvány mint támogató (a továbbiakban Támogató) Budapest Főváros Önkormányzatának támogatásával a Fővárosi Szolidaritási Alap támogatási kerete terhére pályázatot írt ki FSZA 2022 azonosító számon.

A fővárosi kerületi önkormányzat pályázó és a pályázati projekt megvalósításában érintett civil szervezet az együttműködésük feltételeit a jelen megállapodásban rögzítik.

**2. SZERZŐDŐ FELEK**

2.1. A pályázó szervezet(ek)

|  |  |
| --- | --- |
| **Önkormányzat megnevezése:** | Budapest Főváros II. Kerületi Önkormányzat |
| Postacím: | 1277 Budapest 23 Pf.:21. |
| Székhely: | 1024 Budapest, Mechwart liget 1. |
| Azonosító szám (törzsszám /nyilvántartási szám): | 745213 |
| Adószám: | 15735650-2-41 |
| Aláírásra jogosult képviselője: | Örsi Gergely |
| Számlavezető pénzintézet neve: | Raiffeisen Bank Zrt. |
| Számlaszám: | 12001008-00201761-00100004 |

(a továbbiakban Pályázó - Önkormányzat)

2.2. A civil szervezet

|  |  |
| --- | --- |
| **Szervezet neve**: | Nők a Nőkért Együtt az Erőszak Ellen Egyesület (NaNe Egyesület) |
| Postacím: | 1071 Budapest, Dembinszky utca 30. fsz./1 |
| Székhely: | 1071 Budapest, Dembinszky utca 30. fsz./1 |
| Nyilvántartási szám: | 01-02-0005682 |
| Adószám: | 18060339-1-42 |
| Aláírásra jogosult képviselője: | Fridl Viktória |
| Számlavezető pénzintézet neve: | Magnet Bank Zrt.  |
| Számlaszám: | 16200010-10045143 |

(a továbbiakban Civil Szervezet)

2.3. A Felek nyilatkozatai

2.3.1. A Pályázó kijelenti, hogy az FSZA 2022 azonosító számú pályázati felhívás rendelkezéseit és annak mellékleteit megismerte, az azokban foglalt feltételeknek maradéktalanul megfelel.

2.3.2. A Civil szervezet kijelenti, hogy az FSZA 2022 azonosító számú pályázati felhívás rendelkezéseit és annak mellékleteit megismerte.

**3. A Felek megállapodásai**

3.1. A Pályázó a jelen Megállapodás aláírásával kötelezettséget vállal arra, hogy az FSZA 2022 pályázati felhívás szerinti *Párkapcsolati és családon belüli erőszak megelőzése, az áldozatok védelme és támogatása pályázati* célra *a „Családon belüli erőszak áldozatai számára lakhatás biztosítása a II. kerületben”* című projekt (a továbbiakban Projekt) megvalósítására pályázatot nyújt be.

3.2. A Civil szervezet projekt megvalósításával egyetért, és annak megvalósítása érdekében - feltéve, hogy a Projekt a pályázaton támogatást nyer el - az alábbiakat vállalja:

* szakmai protokoll kidolgozását
* szakmai képzés kidolgozását, valamint szakmai képzés lebonyolítását
* 6 alkalmas eset megbeszélő folyamat megtartását

3.3. A Civil Szervezet vállalja, hogy a Projekt megvalósítása során a jelen Megállapodásban, a pályázati felhívásban és a támogatói okiratban meghatározott kötelezettségeinek teljesítését elősegíti.

3.4. A Pályázó vállalja, hogy haladéktalanul tájékoztatja a Civil szervezetet, amennyiben a Projekt keretében általa vállalt tevékenység megvalósítása akadályba ütközik, meghiúsul, vagy késedelmet szenved, illetve bármely olyan körülményről, amely a Projekt megvalósítását befolyásolja.

**4. KAPCSOLATTARTÁS**

4.1. A Felek a jelen Megállapodásban foglaltak teljesítésének időtartamára kapcsolattartókat jelölnek ki.

1. A Pályázó részéről

Kapcsolattartó neve, beosztása: Szabó-Bartha Nikolett titkársági koordinátor

Telefonszám:+36 30 511 7155

Email: szabo.bartha.nikolett@masodikkerulet.hu

1. A Civil szervezet részéről

Kapcsolattartó neve, beosztása: Dés Fanni

Telefonszám: +36 20 423 7123

Email: des.fanni@nane.hu

4.2. A Felek rögzítik, hogy egymás kijelölt kapcsolattartóinak személyes adatait a jelen Megállapodás teljesítéséhez fűződő jogos érdek alapján kezelik, és ennek tényéről a kijelölt kapcsolattartókat előzetesen tájékoztatták.

**5. A MEGÁLLAPODÁS MEGSZŰNÉSE ÉS MÓDOSÍTÁSA**

5.1. A Felek a jelen Megállapodást a Projekt megvalósítására és fenntartására meghatározott időtartamra hozzák létre.

5.2. A jelen megállapodás megszűnik, ha a Projekt támogatást nem nyer el.

5.3. A jelen Megállapodás kizárólag írásban, a felek közös megegyezésével módosítható.

5.4. A Felek a Megállapodás rendes felmondásának jogát kizárják.

5.5. A Felek adataiban bekövetkezett változások, így különösen székhely, bankszámlaszám stb., nem igénylik a jelen Megállapodás módosítását. A felek az adatok változásáról értesítik egymást.

**6. ZÁRÓ RENDELKEZÉSEK**

6.1. A jelen Megállapodás a mindkét fél által történő aláírásának napján lép hatályba.

6.2. A jelen Megállapodás a pályázat nyertessége esetén a vállalt fenntartási időszak végéig jön létre. Amennyiben a pályázat támogatást nem nyer el, a jelen Megállapodás a pályázatot elutasító döntés közzétételét követő napon megszűnik.

6.3. A Felek képviseletében aláíró személyek kijelentik és igazolják, hogy jogosultak a Tag képviseletére, továbbá ennek alapján a jelen Megállapodás megkötésére és aláírására. Aláíró képviselők kijelentik továbbá, hogy a testületi szerveik részéről a jelen Megállapodás megkötéséhez szükséges felhatalmazásokkal rendelkeznek, tulajdonosaik a támogatási jogügyletet jóváhagyták és harmadik személyeknek semminemű olyan jogosultsága nincs, mely megakadályozná vagy bármiben korlátozná a jelen Megállapodás megkötését, és az abban foglalt kötelezettségek maradéktalan teljesítését.

6.4. A Tagok a jelen Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

Budapest, 2023. február …..

|  |  |
| --- | --- |
| **Budapest Főváros II. Kerületi Önkormányzat**Örsi Gergely polgármester | **Nők a Nőkért Együtt az Erőszak Ellen Egyesület**Fridl Viktória elnök |